**ELŐTERJESZTÉS**

**A KÉPVISELŐ-TESTÜLET**

**2020. augusztus 31-i rendes ülésére**

**Előterjesztés**

**Vásárolt étkeztetés díj emeléséről**

A napirendet tárgyaló ülés dátuma: 2020.08.31.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ---

**2. Jogszabályi hivatkozások** :

**3.Költségkihatások** és egyéb szükséges feltételeket, illetve megteremtésük javasolt forrásai:

**4. Tényállás bemutatása:**

A **Hungast Vitel Kft**. 2019. év végén levélben jelezte az Önkormányzatnak, hogy az érvényben lévő vállalkozási szerződésben szereplő étkezési költségek az 1 évvel ezelőtti áremelési javaslatuk érvényesítéséhez hasonlóan 2020-ban is két lépcsőben javasolják a felzárkóztató áremelés végrehajtását:

1. lépcső 2020. január 1-től 9,00%

**2. lépcső 2020. szeptember 1-től 5,20%**

**A 2020. január 1-től 9 % emelés elfogadásra került, azzal hogy májusban visszatér a Képviselő-testület a szeptemberi emelési javaslatra, de a COVID-19 Pandémiás időszak miatt csak most tudjuk napirendre tűzni**

|  |  |  |  |  |  |  |
| --- | --- | --- | --- | --- | --- | --- |
| **Átlagos többletköltségek /ÁFA nélkül** | | | | | | |
| **Ft/hó** | | | | | | |
| **Intézmény** | **Adag** | **Jelenleg Ft/hó**  **2020.01.01** | **Jelenleg Ft/hó** | **Javaslat Ft/hó 2020.09.01** | **Javaslat Ft/hó** | **Változás Ft/hó** |
| **db** |
| **Zöldmanó Óvoda** |  |  |  |  |  |  |
| Tízórai |  | 118,32 Ft |  |  |  |  |
| Ebéd |  | 369,46 Ft |  |  |  |  |
| Uzsonna |  | 113,57 Ft |  |  |  |  |
| **Összesen** | 2787 | **601,35 Ft** | **1 675 962 ,-** | **632,62Ft** | **1 763 112** | **+ 87 150** |
| **Iskola** |  |  |  |  |  |  |
| Tízórai | 4045 | 123,09 Ft |  |  |  |  |
| Ebéd | 5492 | 450,85 Ft |  |  |  |  |
| Uzsonna | 3128 | 121,73Ft |  |  |  |  |
| **Összesen** |  | **695,67 Ft** | **3 354 734-** | **731,85 Ft** | **3 529 181** | **+ 174 447** |
| **Alkalmazotti ebéd** |  | **452,00 Ft** |  | **475,50 Ft** |  |  |
| **Összesen** |  |  |  |  |  | **+261 597** |

Az emelés szükséges annak érdekében, hogy a Kft tevékenységével kapcsolatos költségei (munkabérek, közterhek, energiaköltségek, épület karbantartás kiadásai, ételszállító gépkocsik üzemeltetési költsége stb.) a szolgáltatásainak árában megtérüljenek.

A Hungast Vitel Kft által javasolt korrekció 2020. szeptembertől havonta kb. nettó 261 597.- Ft, többletkiadást jelentene.

***Az önkormányzat a nyersanyagnorma változatlan hagyását javasolja, az igénybevevők által fizetendő térítési díj 2020/ 2021. tanévben változatlan maradna.***

A 22/2014. (XII.22.) önkormányzati rendelet 3.számú melléklete alapján**térítési díjak** a nyersanyagnorma (költség) figyelembevételével az alábbi:

|  |  |
| --- | --- |
|  | *Térítési díj (nettó ár) Jelenleg* |
| ***Óvodai napközis ellátás:*** |  |
| *Óvodai tízórai* | *76,- Ft.* |
| *Óvoda ebéd* | *219,- Ft* |
| *Óvoda uzsonna* | *67,- Ft* |
| ***Óvoda összesen*** | ***362,- Ft*** |
|  |  |
| ***Iskolai napközis, menzai ellátás :*** |  |
| *Iskola tízórai* | *90,- Ft* |
| *Iskola ebéd* | *288,- Ft* |
| *Iskola uzsonna* | *83,- Ft* |
| ***Iskola összesen:*** | ***461,- Ft*** |
|  |  |
| ***Alkalmazottak :*** |  |
| *Tízórai* | *90,- Ft* |
| *Ebéd* | *300,- Ft* |
| *Uzsonna* | *83,- Ft* |
| ***Összesen:*** | ***473,- Ft*** |

\* A fenti díjak (árak) ÁFA nélkül értendők.

Az étkezési nyersanyagnorma 100%-át téríti meg az igénybevevő, amennyiben nem jogosult kedvezményre.

Szociális helyzettől függően 50- 100 %-os kedvezmény vehető igénybe.

A Telki Zöldmanó Óvodában 68 fő ingyenesen étkező gyermek van, a Pipacsvirág Magyar- Angol Kéttanítási Nyelvű Általános Iskolába 2 fő ingyenes, és 133 fő 50 %-os kedvezményben részesülő étkező gyermek.

Összesen éves átlagban 443 gyerek étkezik.

***Melléklet: Hungast Vitel Kft megkeresése***

Telki, 2020. 08. 11.

Deltai Károly

Polgármester

**Határozati javaslat**

**„A” változat**

**Telki község**

**Képviselő-testülete**

**/2020. (VIII. .) Öh. számú**

**határozata**

**A vásárolt étkeztetésre vonatkozó**

**szolgáltatási szerződés módosításáról**

Telki község Képviselő-testületea közoktatási intézmények közétkeztetési feladatainak ellátására a SODEXO Magyarország Kft.-vel megkötött szerződését melyet a felvásárló jogutód új tulajdonos a Hungast Holding Zrt. nevében a szolgáltató a Hungast Vitel Kft-re szállt 2020. szeptember 1-i hatállyal módosítja.

A közétkeztetés költségei **2020. szeptember 01.-től a** következők szerint alakulnak.

**Telki Község Önkormányzat**

**Óvoda, Iskola gyermekétkeztetés**

|  |  |
| --- | --- |
| **Étkezési típus** | **2020. szeptember 01-től**  **Vételár**  **(Nyersanyagnorma + rezsi)**  **Ft/adag** |
| **Óvoda** |  |
| Tízórai |  |
| Ebéd |  |
| Uzsonna |  |
| **Összesen** | **632,62 Ft** |
|  |  |
| **Iskola** |  |
| Tízórai |  |
| Ebéd |  |
| Uzsonna |  |
| **Összesen** | **731,85 Ft** |
| **Alkalmazotti Ebéd** | **475,50 Ft** |

A gyerekek/tanulók étkeztetésének térítési díjai 2020/2021 tanévben változatlanok maradnának. A gyerekek/tanulók térítési díjként a nyersanyagnorma összegét fizetik.

A képviselő-testület felhatalmazza a polgármestert, hogy a szolgáltatóval a hatályos szerződés módosításra vonatkozó szerződést megkösse.

**Felelős:** Polgármester

**Határidő:** 2020. szeptember 30.

**Határozati javaslat**

**„B” változat.**

**Telki község Önkormányzat**

**Képviselő-testülete**

**/2020. (VIII. ) önkormányzati**

**határozata**

**A vásárolt étkeztetésre vonatkozó**

**szolgáltatási szerződés módosítására vonatkozó javaslatról**

Telki község Képviselő-testületea közoktatási intézmények közétkeztetési feladatainak ellátására a SODEXO Magyarország Kft.-vel megkötött szerződését melyet a felvásárló jogutód új tulajdonos a Hungast Holding Zrt. nevében a szolgáltató a Hungast Vitel Kft-re szállt.

A szolgáltató Hungast Vitel Kft 2020. szeptember 01-től érvényes árak megállapítására vonatkozó javaslatát nem fogadja el.

Felelős: Polgármester

Határidő: azonnal